Иван Орманджиев
Иван Пандалеев Орманджиев с псевдоним Горски, Ив. П. Горов, Лесовски е български историк и общественик.

Биография 
Роден е в Лозенград на 21 август 1891 година. Завършва Одринската мъжка гимназия „Д-р Петър Берон“, а през 1912 година – история в Софийския университет „Св. Климент Охридски“. Работи като учител в Ксанти, Райково, Карнобат, Лозенград, Бургас и София. Участва активно в дейността на Тракийския научен институт. През 1929 година е секретар на Комитета за свобода на Тракия.

Умира на 18 септември 1963 година в София.

Научна дейност 
Иван Орманджиев прави научни изследвания предимно в областта на националноосвободителните борби на тракийските българи. Събира документи за тракийското националноосвободително движение. Издава учебници по история и научни трудове.

Библиография 
 Момчил юнак и неговото княжество в Западна Тракия, Карнобат 1921, 79 с.
 Сократ и атинската демокрация, Карнобат 1922, 88 с.
 Приноси към историята на въстаническото движение в Одринско (1895 – 1903), т. I-IV, Бургас 1927 – 1941
 Антим I, български екзарх, 1928, 78 с.
 Тракийският въпрос като кумир на българската държава, София 1929, 48 с.
 Преображение. 30 години от въстанието на българите в Тракия, София 1933, 32 с.
 Външната политика на България с оглед на Тракийския въпрос, София 1934, 72 с.
 Атанас Узунов, заместникът на Левски, София 1937, 136 с.
 Васил Левски. Сто години от рождението му, София 1937, 96 с.
 Записки върху развоя и философията на историята (Помагало за кандидат-учители и преподаватели по история в прогимназиите и гимназиите), София 1937, 72 с.
 Отец Паисий и епохата на Възраждането, София 1938, 67 с.
 Момчил юнак в историята и народните творения, София 1941, 100 с.
 Тракия. Географски и исторически преглед, София 1946, 267 с. (в съавторство с Анастас Разбойников и Иван Батаклиев)
 Федерация на балканските народи. Идеи и пречки, 1947, 192 с.
 Документи за българското националноосвободително и революционно движение в Тракия след Преображенското въстание, Известия на Института по история, 11, 1962, с. 16 – 208.

Вижте също 
 Стойчо Орманджиев

Бележки 

Български историци
Български учители
Български революционери от Тракия
Възпитаници на Одринската българска мъжка гимназия
Възпитаници на Софийския университет
Членове на Българското географско дружество
Дейци на ВТРО
Български военни дейци от Първата световна война
Носители на орден „За храброст“ IV степен
Български подофицери
Родени в Лозенград
Починали в София